b"\n_START_ARTICLE_\nLa Casanova (Rupit i Pruit)\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular coberta a dues vessants amb el carener perpendicular a la fa\xc3\xa7ana, situada a migdia. Consta de planta baixa, primer pis i golfes. La fa\xc3\xa7ana presenta un cos adossat a la part dreta i cobert per la mateixa vessant que es prolonga. A la part esquerra s'hi adossa tamb\xc3\xa9 un altre cos de petites dimensions. La fa\xc3\xa7ana presenta un portal d'arc rebaixat amb la dovella central datada. Al primer pis hi ha una finestra central de grosses dimensions i les laterals conserven les espieres. Les golfes tenen una petita finestra rectangular. La part de tramuntana nom\xc3\xa9s t\xc3\xa9 algunes obertures protegides per llangardaixos. \xc3\x89s constru\xc3\xafda amb pedra sense polir unida amb morter de cal\xc3\xa7. Les finestres i obertures s\xc3\xb3n de pedra picada. Del carener sobresurt un gros cavall de fusta.\n_START_SECTION_\nHist\xc3\xb2ria\n_START_PARAGRAPH_\nL'\xc3\xbanica data concreta del mas es troba a la llinda del portal, datat al 1809, per b\xc3\xa9 que l'edificaci\xc3\xb3 sembla ser m\xc3\xa9s antiga._NEWLINE_\xc3\x89s una masoveria de les Viles, fet que permet relacionar-la hipot\xc3\xa8ticament amb un tal Francesc Vila, que apareix al fogatge de la parr\xc3\xb2quia i terme de Sant Francesc Dosmunts de l'any 1553."